VESZPRÉM MEGYEI

BÜNTETÉS-VÉGREHAJTÁSI INTÉZET

VESZPRÉM

***T á j é k o z t a t ó***

* **a fogvatartottakkal való kapcsolattartás formáiról –**

**Felhívjuk a figyelmét, hogy a tájékoztatóban foglaltak a koronavírus járvány megelőzésére hozott mindenkori intézkedések függvényében alkalmazhatóak! További információ:**

[**https://bv.gov.hu/hu/koronavirus-jarvannyal-osszefuggo-szabalyozo-eszkozok**](https://bv.gov.hu/hu/koronavirus-jarvannyal-osszefuggo-szabalyozo-eszkozok)

Elítélt a hozzátartozójával, valamint az általa megjelölt és a reintegrációs tiszt által engedélyezett személyekkel, az előzetes letartóztatott a hozzátartozóival és a rendelkezési jogkört gyakorló ügyész, illetve a vádirat benyújtása után, a bíró által engedélyezett más személyekkel tarthat kapcsolatot.

**Kapcsolattartás csak fogvatartott által kezdeményezhető!**

A kapcsolattartás engedélyezésének feltétele még – az adatvédelmi törvény értelmében- a kapcsolattartó nyilatkozata arról, hogy hozzájárul adatainak nyilvántartásához, kezeléséhez.

Minden esetben a fogvatartott küldi ki a kapcsolattartói nyilatkozatot azon személyek részére, akikkel kapcsolatot szeretne tartani.

A nyomtatványt kitöltve, a fogvatartott nevére, az intézet címére kell megküldeni. Kérjük a borítékon feltüntetni a „Kapcsolattartói nyilatkozat” jelzést.

**Levelezési cím:**

**„Fogvatartott neve”**

**8411 Veszprém Pf. 5.**

**A fogvatartottak részére címzett küldeményekre (boríték külső oldala) az**

**EREDETI CÍMEN KÉZBESÍTENDŐ szöveget kérjük feltüntetni.**

**Csomagküldési cím:**

**„Fogvatartott neve”**

**Veszprém Megyei Büntetés-végrehajtási Intézet**

**8200 Veszprém, Külső-Kádártai u. 12.**

**A kapcsolattartás formái:**

* levelezés
* látogatás
* csomagküldés
* telefonálás

Kérjük, a feladó és a címzett nevének és címének pontos rögzítéséről gondoskodjon, mert ezek hiányában a levele, csomagja nem kézbesíthető.